Pa eien seun aan litteken op sy gesigCuburne van Wyk. Cuburne se liggaam is Saterdag op ŉ mynhoop in Reigerpark in Boksburg aan die Oos-Rand gevind. “Sy pa het vandag die liggaam gaan uitken en hy het die litteken gesien aan die kant van sy gesig wat nie gebrand het nie,” het Cuburne se ma, Liezel van Wyk, aan Sapa gesê. Sy het vertel van die pyn wat sy moes verduur sedert Cuburne op 6 Augustus vermis geraak het en sy liggaam Saterdag gevind is. Van Wyk sê sy het Saterdag ‘n oproep van die polisie gekry waarna hulle haar kom haal het en na die mynhoop geneem het waar die gedeeltelik verbrande liggaam van ‘n kind gevind is. “Ek is meegedeel dat ‘n liggaam gevind is maar ek kon nie uit die motor klim nie. Die liggaam is gebrand maar ons het geweet dit is hy weens die klere wat hy aangehad het toe hy verdwyn het.” Die polisie het DNS-toetse aangevra om die kind se identiteit vas te stel, maar die pa het Maandag bevestig dit is sy seun. Kol. Noxolo Kweza, ŉ Gautengse polisiewoordvoerder, het Maandag gesê dat die seun weens veelvoudige hoofbeserings en brandwonde gesterf het. Cuburne was sedert Woensdag vermis nadat hy glo buite sy ouerhuis in die Ramaphosa-informele nedersetting ontvoer is. Cuburne het ŉ blou sweetpakbroek met geel strepe op aangehad. Kweza sê die polisie soek steeds na Katleho Phoku (25), ook bekend as “Chicken”, aangesien hy hulle moontlik in die ondersoek kan bystaan. Lees ook: Verbrande kinderlyk uitgeken Kind se verbrande lyk in Reigerpark gevind Man gesoek oor Reigerpark-ontvoering Reigerpark-seun glo ontvoer